Lov om endring av juridisk kjønn gir i paragraf 2 personer som er bosatt i Norge, rett til å endre sitt juridiske kjønn, dersom vedkommende opplever å ikke tilhøre det registrerte kjønnet. Personer over 16 år kan på sjølstendig grunnlag endre juridisk kjønn, også om de er satt under vergemål. For barn mellom 6 og 16 år kreves samtykke fra den eller de som har foreldreansvar.